РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06–2/546-21

15. децембар 2021. године

Б е о г р а д

ЗАПИСНИК

СА 49. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 15. ДЕЦЕМБРА 2021. ГОДИНЕ

 Седница је почела у 15,00 часова.

 Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

 Седници су присуствовали чланови Одбора: Верољуб Матић, Бранимир Спасић, Лука Кебара, Ивана Николић, Мирослав Кондић, Небојша Бакарец, Марина Рагуш и Бранимир Јовановић.

 Седници су присуствовали заменици чланова Одбора: Дијана Радовић, заменик Ђорђа Милићевића, члана Одбора и Нина Павићевић, заменик Угљеше Марковића, члана Одбора.

 Седници нису присуствовали чланови Одбора: Адам Шукало, Драгана Баришић, Дарко Лакетић, Сандра Божић, Ђорђе Милићевић, Угљеша Марковић, Мира Петровић и Шаип Камбери.

 На предлог председника, Одбор је једногласно утврдио следећи:

Д н е в н и р е д:

- усвајање записника са 47. и 48. седнице Одбора -

 1. Доношење одлуке о висини основице за обрачун и исплату платe за председника Републике, народне посланике и именована лица у Служби председника Републике и Служби Народне скупштине;

 2. Разматрање Иницијативе Министарства културе и информисања за измену и допуну Одлуке о висини накнаде за рад у Националном савету за културу (21 број: 120-2264/21 од 8. децембра 2021. године);

3. Утврђивање списка налепница за паркирање А-I и А-II.

 Пре преласка на рад по утврђеном дневном реду, председник Одбора је предложио да се усвоје записници са 47. и 48. седнице Одбора. Одбор је већином гласова, без примедби, усвојио записнике са 47. и 48. седнице Одбора.

**ПРВА ТАЧКА ДНЕВНОГ РЕДА:** Доношење одлуке о висини основице за обрачун и исплату платe за председника Републике, народне посланике и именована лица у Служби председника Републике и Служби Народне скупштине.

Чланом 3. став 2. Закона о платама у државним органима и јавним службама прописано је да основицу за обрачун и исплату плата за председника Републике, народне посланике и именована лица у службама председника Републике и Народне скупштине утврђује Административни одбор, указао је председник Одбора.

Одредбом члана 27е ст. 60. Закона о буџетском систему прописано је да ће се у 2022. години, осталим запосленима код корисника буџетских средстава, плате повећати за 7%. почев од плате за јануар 2022. године, а износ основице је доставило Одељење за финансије, навео је председник Одбора.

Одбор је на предлог председника једногласно усвојио Предлог одлуке о висини основице за обрачун и исплату платe за председника Републике, народне посланике и именована лица у Служби председника Републике и Служби Народне скупштине:

- за обрачун и исплату плате за председника Републике и народне посланике, у нето износу од 10.826,25 динара, са припадајућим порезом и доприносом за обавезно социјално осигурање, почев од обрачуна и исплате плате за јануар 2022. године, а за обрачун и исплату плата за именована лица у Служби председника Републике и именованих лица у Служби Народне скупштине, у нето износу од 3.681,29 динара, са припадајућим порезом и доприносом за обавезно социјално осигурање, почев од обрачуна и исплате плате за јануар 2022. године.

**ДРУГА ТАЧКА ДНЕВНОГ РЕДА:** Разматрање Иницијативе Министарства културе и информисања за измену и допуну Одлуке о висини накнаде за рад у Националном савету за културу

Председник Одбора је обавестио чланове Одбора да је дописом од 8. децембра 2021. године, Министар за културу упутила допис са иницијативом за допуну одлуке која се односи на признавање права на накнаду путних трошкова за долазак, односно повратак са седница Савета, за чланове који немају пребивалиште на територији Града Београда.

Одбор је на предлог председника једногласно усвојио Предлог одлуке о измени и допунама одлуке о висини накнаде за рад у Националном савету за културу.

Председник Одбора је предочио да је Одбор у складу са чланом 247. став 2. Пословника, Основну Одлуку објавио у „Службеном гласнику“ 2017. године, те је Одбор на предлог председника једногласно одлучио да се ова измена и допуна Одлуке објави у „Сл. гласнику Републике Србије.“.

**ТРЕЋА ТАЧКА ДНЕВНОГ РЕДА:** Утврђивање списка налепница за паркирање А-I и А-II.

У складу са Одлуком о коришћењу простора за паркирање возила око зграде Народне скупштине утврђен је списак паркинг налепница, са новим изгледом, почев од актуелног сазива Народне скупштине.

Дискусије није било.

На предлог председника, Одбор је једногласно усвојио списак налепница за паркирање А-I и А-II, у тексту који се налази у систему е парламента седнице Одбора.

\* \* \*

Седница је завршена у 15,20 часова.

 Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић др Александар Мартиновић